## dachser_inteligent_logistics

Tlačová správa V Bratislave, 15. 2. 2021

**Logistika pri oslavách čínskeho nového roka**

**12. februára 2021 začína čínsky nový rok, čo je udalosť, ktorá nielen v Číne ovplyvňuje celú ekonomickú aktivitu a logistiku. Tento rok je navyše stále poznačený trvajúcou svetovou pandémiou koronavírusu a tlakom na rast cien námornej prepravy. Čínske továrne zostávajú počas osláv zatvorené, rovnako tak i rad služieb obmedzuje svoju prevádzku. Čínske pobočky DACHSERu budú preto uzavreté v období od 11. až 18. februára, pričom je potrebné brať do úvahy, že celonárodná dovolenka môže znamenať oneskorenie zásielok až o jeden mesiac.**



„*V tomto období navyše vnímame, že tento rok pred oslavami čínskeho nového roka dochádza k obmedzeniu kapacít a možností prepravných služieb medzi Čínou a Európou aj v dôsledku obmedzenia pohybu v súvislosti s koronavírusom. Výrazne je znížená aj kapacita pozemnej prepravy v Číne, čo vytvára ďalší tlak na ceny prepravy,"* vysvetľuje Marián Miček Country Manager Air and Sea Logistic, DACHSER Slovakia.

„*Všeobecne sa teraz nachádzame v situácii, ktorá na nás kladie vysoké nároky. Je to veľa o hľadaní nových ciest, tak aby naši zákazníci pocítili, čo možno najmenšie vplyvy. Vlaňajší čínsky nový rok bol signálom nastupujúcich ťažkostí, pretože Čína vtedy predĺžila obdobie sviatkov. Prvotný citeľný pokles bol najmä v preprave tovaru vzduchom, kde sa efekt odložených dodávok odrazil najrýchlejšie. V súčasnosti zažívame výrazné obmedzenia aj v oblasti lodnej prepravy, čo ženie ceny do nebývalých výšok, ide o nárast cien až o 400 percent*," dodáva Marián Miček.

DACHSER na situáciu reaguje radom spôsobov. Okrem toho, že má vlastné pravidelné charterové lety, spájajúce Európu s Áziou a Amerikou, tak novo zavádza aj ucelený vlak smerom na východ − z Číny do Európy. V minulom roku pritom DACHSER zaviedol podobný vlakový spoj na západ. Tvorí tak novú hodvábnou cestu, ktorá poskytuje stabilné podmienky pre prepravu. Toto riešenie je vysoko užitočnou a nákladovo efektívnou alternatívou leteckej a námornej prepravy, nielen počas obmedzení spojených s oslavami nového roka.

Čínsky nový rok je pre Číňanov hlavným sviatkom a je veľmi dôležitým sviatkom v celej juhovýchodnej Ázii. Jeho oslavy tradične začínajú prvým dňom prvého lunárneho mesiaca čínskeho kalendára a končia jeho 15. dňom, známym ako Sviatok lampiónov. Dátum čínskeho Nového roka je pohyblivý a kolíše medzi 21. januárom a 20. februárom a je určený astronomicky.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk